cyanic-selkie/wikianc huggingface dataset:
Flekkerøy
Navn og etymologi
Den eldste kjente skriftlige varianten er Flekkerøen fra 1550. I 1556 forteller en kilde om «den vide berømte hafn Fleckeröen», der flere tusen skip fra forskjellige nasjoner samlet seg for å seile i konvoi.
Cursus honorum
Censor
Censoren gjorde tjeneste i 18 måneder, i stedet for 12 som i alle de andre embetene. De ble valgt hvert femte år, så det var ikke til enhver tid noen censor. Det lå ikke noe militært befalingsområde under embetet, men det ble allikevel sett som en stor ære å ha det. Oppgavene var å se etter byens moral, starte større offentlige anleggsarbeider og i den tidlige republikken å velge medlemmer til senatet.
Flekkerøy
Navn og etymologi
I hollendertiden var det nederlandske navnet på Flekkerøy «Vlecker»; dette navnet stod på nederlandske kart fra 1500- og 1600-tallet med store bokstaver over området ved dagens Kristiansand, og kom for nederlenderne til å bety hele det større området av sørlandskysten rundt dagens Kristiansand.
Cursus honorum
Embeter utenom cursus honorum
Enkelte embeter lå utenom cursus honorum, men kunne allikevel være viktige i den politiske karrieren, spesielt for plebeiere.
Flekkerøy
Historikk
Flekkerøy var en viktig havn i Skagerrak på 1500-tallet, og fra 1540 var Flekkerøy den viktigste uthavnen for skipstrafikken mellom Nordsjøen og Østersjøen på Agdesiden. De første befestninger i området ble anlagt i 1555 og hadde navnet Flekkerhus festning. Stedets og havnens betydning fremgår også av at lenet fra 1559 (forbigående) hadde navnet Flekkerhus len.
Cursus honorum
Embeter utenom cursus honorum
Noen av disse var:
Flekkerøy
Historikk
I hollendertiden var Flekkerøy havn en av de aller viktigste havnene i Norge for nederlandske handelsskip, og «Vlecker» kan ses skrevet på nederlandske kart fra 1500- og 1600-tallet over området hvor dagens Kristiansand ligger. Topografien og geografien ved Flekkerøy havn, som Flekkerøya, Øster- og Vestergabet og seilmerker, ble kraftig overdimensjonert på disse kartene, som viser hvor viktig det var for nederlandske skip å finne fram til Flekkerøy havn. Grunnen til dette er at de nederlandske Generalstendene i 1596 gjorde det forbudt å seile alene fra Nederland til handelen på Norge eller på Østersjøen. Videre var hollandske skip pålagt å seile innom Flekkerøy for å samle seg i en konvoi på minimum 30 skip samt to orlogsskip – hvis bestykning skulle finansieres av konvoideltakerne – for å sikre skipene fra kapere og pirater, før de skulle seile til Holland.
9. januar 1628 gikk et kongebrev til Christopher Giøe som var lensherre på Agdesiden med befaling om å bygge et blokkhus på Slottsholmen på Flekkerøy. Det stod ferdig i 1635. Slottsholmen kaltes også Gammeløya, siden Christiansø. På 1500- og 1600-tallet var Flekkerøy havn base for den danske nordsjøflåten, og da blokkhuset stod ferdig på Gammeløya, var det den norske kansleren som var høvedsmann på Flekkerhus, som festningen ble kalt. Den gangen var det sjørøvere som gjorde militært nærvær nødvendig.
Hovedtollstedet for Nedenes og Mandals len ble i 1634 etter kongelig befaling langt til Flekkerøy. Alle kromenn som bodde på fastlandet (Indre Flekkerøy/Kroodden) ble pålagt å flytte til Slottsholmen. Det samme gjaldt toller og visitør. Flekkerøy havn ble av riksrådet på denne tiden sagt å være skapt «av naturen likesom nøkkelen til Øster- og Vestersjøen.» Etter kongelig besøk våren 1635 fikk Slottsholmen navnet Christiansø.
Da Kristiansand ble anlagt i 1641, var hovedårsaken at byen skulle verne Flekkerøy havn. Petter Dass, Peder Claussøn Friis og Absalon Pederssøn Beyer lovpriste Flekkerøy havn, som også fikk egen artikkel i opplysningstidens store franske encyklopedi. I 1824 omtales den i Encyclopædia Britannica som «the most secure and capacious harbour in Norway». «Flekkerø havn er...kanskje den beste i hele Norge, ja verden, Malta kanskje unntatt,» skrev Nicolai Wergeland. Takket være et dobbelt innløp - Østergabet og Vestergabet - kunne skipene komme og dra på samme vind. Den senere presidenten John Quincy Adams var på Flekkerøy da han besøkte Kristiansand i 1809, og Roald Amundsen hentet hunder her til sydpolsekspedisjonen sin. Anneke Jans som ble født på Flekkerøy i 1605, er senere kjent for rettssakene om eiendommen der gården hennes, Bowerie, lå på Manhattan, utenfor bymurene rundt New Amsterdam, mellom våre dagers Broadway og Hudsonelven.
Kulturliv
Flekkerøy er kjent for et kulturliv som i stor grad springer ut av et lavkirkelig engasjement. Flekkerøyguttene og Flekkerøy Sangkamerater er to mannskor på Flekkerøya. I tillegg så fins det tre menigheter på den lille øya; en i kirka, en på bedehuset og Flekkerøy misjonskirke, som holder til i Solkollen Barnehage.
Enghårmygg
Enghårmygg (Bibio johannis) er en art av mygg som tilhører familien hårmygg (Bibionidae). Denne lille, tettbygde arten flyr tidlig på våren og forekommer i Norge bare langs kysten til Hordaland.
Utseende
En nokså liten (lengde 5 – 6 mm), kraftig, mørk hårmygg. Vingene er lett røykfargede hos begge kjønn, med et stort, ovalt, mørkt vingemerke (pterostigma), dette er det beste feltkjennetegnet på arten. Antennene består av ni ledd. Hannen har kroppen kledt med tette, grove, svarte hår uten noe innsalg av lysere hår. Beina er forholdsvis korte og kraftige, lårene er svarte, leggene (tibiae) og føttene brungule. Bakleggen har en bred, mørk lengdestripe som består av flere hundre runde sansegroper (sensiller). Hunnen har helt svart, litt matt kropp og rødlige bein. Larvene er brunsvarte (jordfargede), hodekapselen er samme farge som resten. Kroppen er kledt med mikroskopiske pigger og virker ru og matt.
Levevis
Dette er en kulturlandskaps-art som lever på dyrket mark og beitemarker. Larvene lever i bakken i tette klynger som kan omfatte et par hundre larver som trolig stammer fra en eggklynde lagt av en hunn. De lever av råtnende plantedeler, men når de er tallrike, kan de også angripe røttene til levende planter. Lenger sør i Europa er det registrert at de kan gjøre noe skade i hager og åkre, men dette er ikke kjent fra Norge. Larvene bruker ett år på utviklingen og er fullvoksne i mars – april. Etter ca. tre uker som puppe klekkes de voksne myggene. Denne arten flyr på solvarme dager ganske tidlig på våren. Flygetiden varer omtrent to uker, hver nekelt myggen lever trolig maksimalt ett par døgn som voksen. Hannene svermer noen desimeter over bakken. I Rogaland pleier svermingen være mest intens rundt 1. mai, på Østlandet gjerne litt senere. De voksne myggene tar ikke næring til seg, hannene dør kort tid etter at de har paret seg, hunnene etter at de har gravd en hule i jorden og lagt en klynge på 200 – 400 egg der. Et spesielt trekk ved denne arten er at eggene ligger omtrent to måneder før de klekkes.
Utbredelse
Arten finnes over hele Europa, bortsett fra lengst i nord. I Norge er den begrenset til de sørligste, kystnære områdene nord til Bergen. Arten er sannsynligvis noe oversett fordi den flyr såpass tidlig på våren.
Asparukh Lesjnikov
Asparukh Lesjnikov (bulgarsk Аспарух Лешников) eller Asparuch «Ari» Leschnikoff (født 16. juni 1897 i Khaskovo, Bulgaria (da en del av Tyrkia), død 31. juli 1978 i Sofia) var en bulgarsk sanger og komponist, framfor alt kjent som 1. tenor i den berømte tyske vokalsekstetten Comedian Harmonists.
Bakgrunn
Asparukh Lesjnikov var yngste sønn av en postfunksjonær og en lærerinne. Han hadde to søsken. Som barn sang han i det lokale kirkekoret. Fra 1908 til 1916 gikk han på gymnas i Khaskovo.
Fra 1916 gjorde han militærtjeneste på en kadettskole i Sofia. Ved slutten av 1. verdenskrig var han blitt løytnant og gjorde en kort tid tjeneste ved fronten. I 1920 ble han demobilisert.
Fra 1920 studerte Lesjnikov sang i Sofia hos operasangeren Ivan Vulpe. Han drog til Berlin i 1922 for å videreutdanne seg. Fra 1923 til 1926 var han stipendiat ved Sternsches Konservatorium og arbeidet ved siden av som kelner.
Sanger
I 1926 fikk han kontrakt som korsanger ved Großes Schauspielhaus i Berlin. Der ble han kjent med Robert Biberti som i 1927 introduserte ham for Harry Frommermann. På Frommermanns initiativ startet de vokalsekstetten Comedian Harmonists.
I årene 1928 til 1935 hadde Lesjnikov stor kunstnerisk og økonomisk suksess med Comedian Harmonists (se egen artikkel).
I årene 1947–56 opptrådte Lesjnikov innenfor rammen av et kulturensemble som sanger ved forskjellige anledninger, også i radio. I 1952 giftet han seg på nytt og fikk en sønn nummer to i 1958. Han livnærte seg blant annet som hjelpearbeider, lagerarbeider og kommunal gartner i Sofia. Fra 1962 fikk han en liten pensjon. Han skrev flere brev til Robert Biberti, et av de andre medlemmene av Comedian Harmonists, som hadde tiltatt seg alle inntekter og rettigheter etter gruppa og bad om å få utbetalt honorar for plateutgivelser, men Biberti avslo.
I 1965 ble Lesjnikov invitert til DDR av en beundrer av Comedian Harmonists. Han fikk på grunn av dette en del oppmerksomhet i Øst-Tyskland. Han opptrådte blant annet i Friedrichstadt-Palast i Berlin, etterfølgeren til Großes Schauspielhaus, ved å fortelle om sitt liv. Man ble også oppmerksom på hans fortid i Bulgaria, og det ble gjenutgitt noen grammofonplater. Dette endret imidlertid ikke mye på hans økonomiske stilling.
Det ble laget dokumentarfilm om Comedian Harmonists i Tyskland i 1976 der han medvirket, etter dette mottok han mange brev, og det ble også samlet inn penger. Dette lyste opp de siste årene av hans liv. Han døde likevel som en fattig mann i 1978.
Big Brother (Norge)
Programmet ble sendt på TVNorge i de første fem sesongene: 2001, 2002, 2003, 2005 og 2006. Etter fem års pause ble 2011-sesongen sendt på TV 2 Bliss. Tre år etter var det klart for 2014-sesongen, som ble sendt på TVNorges søsterkanal FEM.
I de første tre sesongene var sendingene fra en bygning på Fornebu, mens de to neste var samproduksjoner mellom Sverige og Norge, hvor sendingene gikk fra et hus i Frihamnen i Stockholm. 2011-sesongen var norsk, men sendt fra et Big Brother-hus i Sverige. I 2014 ble det sendt nok en samproduksjon med svenske og norske deltakere.
2001
Seriens første sesong hadde premiere på TVNorge den 25. februar 2001. Finalen gikk den 31. mai. Denne versjonen hadde 12 deltagere og oppholdet i huset var maksimalt 97 dager. Alderen på deltagerne spente fra 23 til 36 år. Gjennomsnittsalderen var 25 år. Tittellåten «Big Brother», var ved artisten Organic. Vinneren ble Lars Joakim Ringom.
Executive produsent var Lasse Hallberg, og produsent Stein Johnsen.
Første sesong ble den mest populære og mest omtalte utgaven av Big Brother. Etter dette falt seertallene betraktelig.
Kjendiser på besøk i huset i 2001:
2002
Seriens andre sesong hadde premiere på TVNorge den 24. februar 2002. Finalen gikk den 2. juni. BB hadde 15 deltagere og oppholdet i huset var maksimalt 99 dager. Alderen på deltagerne spente fra 22 til 33 år. Gjennomsnittsalderen var på 26 år. Årets tittellåt «Close to you», var ved den norske gruppa El More.
Executive produsent var Lasse Hallberg, og produsent Stein Johnsen.
2003
Denne sesongen hadde tittelen Big Brother 2003 – The Next Generation (The Wall) og var noe kortere enn de to foregående sesongene fordi huset ble delt i en fattig og en rik side. Sesongen hadde premiere på TV Norge den 8. mars 2003. Finalen gikk 15. mai. Det var totalt 15 deltagere i 2003. Maksimalt opphold i huset var 69 dager. Alderen på deltagerne spente fra 22 til 43 år, gjennomsnittsalderen var 29 år. Tittellåten «Kicking You Out» var ved Anne Lingan.
Executive produsent var Lasse Hallberg, og produsent Stein Johnsen.
Finalen
Det totale antallet stemmer via telefon og SMS i finalen 2003 ble 1 064 039. Det inkluderer da de 213 000 som hadde stemt frem til torsdag 8. mai 2003 da Morten gikk ut.
Den totale fordelingen ble til slutt:
2005
Seriens fjerde sesong var lagt til Sverige og hadde både svenske og norske deltagere. Denne versjonen hadde tittelen Big Brother – Norge vs. Sverige (The Battle) og var i første halvdel en tvekamp mellom svensker og nordmenn. Etter noen uker ble det miksede lag. Det laget som tapte måtte nominere en av sine egne. Huset var de to første ukene totalt adskilt i en svensk og en norsk del.
Premiere på TVNorge den 30. januar 2005. Finalen gikk den 22. mai.
BB hadde 28 deltagere i 2005. Oppholdet i huset var max 114 dager. Alderen på deltagerne spente fra 19 til 39 år. Gjennomsnittsalderen var på 26 år.
2006
BB hadde 27 deltagere i 2006. Oppholdet i huset var max 114 dager. Alderen på deltagerne spente fra 20 til 30 år. Gjennomsnittsalderen var på 24 år.
Nya Dagligt Allehanda
Nya Dagligt Allehanda utgjorde en slags frittstående fortsettelse av Svenska tidningen. Dagligt allehanda i Stockholm, som ble utgitt 1851-59 av oberst J.A. Hazelius.
NDA utmerket seg med en tyskvennlig linje under første verdenskrig og i årene 1934-36. Etter en økonomisk krise ble avisen i 1944 kjøpt av Dagens Nyheter som et ledd i dannelsen av den nye avisen Expressen.
Big Brother (Norge)
2011
Bortsett fra premieren (som også ble sendt på TV2) hadde denne sesongen meget lave seertall. Snittet for alle sendingene på Bliss var på 86.000, og andelen på 5 prosent. Premieren ble sett av 399 000, mens finalen bare ble sett av 107 000.
SC Braga
Sporting Clube de Braga, også kjent som Sporting Braga, er et portugisisk fotballag fra byen Braga. Sporting Braga ble grunnlagt i 1921.
Big Brother (Norge)
2014
2014-sesongen besto av svenske og norske deltakere, samlet i et spesialbygd hus i Stockholm. Sendingene gikk på kanalen FEM, unntagen premieren, som gikk både på FEM og TVNorge. Det var åtte opprinnelige deltaker fra hvert land. Oppholdet var på 110 dager. Alle deltakerne var i 20-åra. Programledere var Pia Lykke og Adam Alsing.
SC Braga
Sporting Braga spiller sine hjemmekamper på Estádio Municipal de Braga, som ble bygd for EM i 2004. Klubben begynner å bli en av de mest framgangsrike lagene i Portugal etter «De tre store», Benfica, Sporting og Porto, etter at de kom på fjerdeplass i BWIN Ligaen i 2007.
Fylkesvei 1984
Fylkesvei 1984 går mellom Holseterbakken og Pramhussætra i Eidskog kommune.
Big Brother (Norge)
2014
Premieren ble sett av 339 000 (277.000 på TVNorge og 62.000 på Fem), mens første ordinære sending ble sett av 76 000. Det ga en andel på 7,6 prosent i SBS Discoverys hovedmålgruppe, 15 til 50 år. (Til sammenligning så 114.000 seere det på TV 2 Bliss på dag to av realityserien da de hadde rettighetene til konseptet i 2011). Sesongen hadde et gjennomsnittlig seertall på bare 80 000 og finalen ble kun sett av 83 000. Dette var de laveste tall noen sinne for serien.
SC Braga
De har også tidligere klart å gjøre seg bemerket i internasjonal fotball, i blant annet i UEFA-cupen.
Spillerstall
Oppdatert 27. mars 2023.
Big Brother (Norge)
Fotnoter
<references group='lower-alpha'/>
Afton-Tidningen
Afton-Tidningen var en frisinnet dagsavis som utkom i Stockholm fra 1909 til 1920.
Avisen ble utgitt første gang 15. desember 1909, men hadde tidligere utkommet under navnet Svenska folket fra 1906. Det siste nummeret kom 30. september 1920. I samband med Strindbergsfeiden skrev August Strindberg ca. 50 artikler i avisen.
Rione Testaccio
Testaccio er en bydel (rione) i den sørlige utkanten av Romas historiske sentrum. Testaccio er området som avgrenses av Tiberen, Via Marmorata og bymuren.
Navnet kommer fra Monte Testaccio - Monte dei cocci - (latin: Mons Testaceus – «avfallsfjellet»), en ruvende søppeldynge som har bygd seg opp siden oldtiden blant annet ved at potteskår fra brukte og ikke gjenvinnbare oljeamforaer havnet der.
Preben Oosterhof
Preben Oosterhof (født 24. september 1972) er en norsk gründer som i 1997 sammen med Andreas Hertzberg startet den første Dromedar kaffebar i Trondheim.
Oosterhof vant i 1999 NM i Baristakunst. Han fikk i 2005 utmerkelsen The Young Entrepreneur Award av Spesialkaffeforeningen i Europa (SCAE).
Tom Green
Tom Green (født Michael Thomas Green den 30. juli 1971) er en canadisk komiker, skuespiller og programleder. Han ble født i Pembroke i Ontario og vokste opp i en forstad til Ottawa. Tom Green var en pioner innen en type «sjokkerende humor» som banet vei for blant annet Jackass, samt en rekke realityserier som Fear Factor.
Karriere
Tidlig i 1990-årene hadde Green en kortlivet karriere som rapartist i en gruppe som ble kalt Organized Rhyme. Han kom tilbake i 2005 med rapgruppen Keeping it Real Crew sammen med DJ EZ Mike fra Dust Brothers. Sent i 2005 lanserte Green sitt første rapalbum som soloartist, Prepare For Impact.
Tidlig karriere
Mens Green gikk på Aglonquin College var han vert for et innringingsshow som gikk hele natten på University of Ottawas studentradio. Showet ble etterfulgt av et show bevertet av Glenn Humplik, og de to møttes og ble venner. Da Tom Greens show endret fra å være et rapshow til å bli et innringingsprogram (etter at han lærte seg å bruke studioets telefoner), slo de to seg sammen og dannet The Midnight Caller Show. Programmet besto i at folk ringte inn for å la Tom og Glenn drive gjøn med dem og legge på røret i øret deres.
Den første versjonen av The Tom Green Show begynte i 1994 som et tilbud på kabelkanalen Rogers Television 22 i Ottawaregionen. Programmet gikk til 1996 og ble senere plukket opp av Canadas Comedy Network i 1997 og deretter igjen av MTV i 1999. Etter at programmet begynte å gå på MTV ble han også kjendis i Amerika og senere også i resten av verden. The Tom Green Show var et talk show der gjester besøkte studio og band spilte foran et publikum. Han hadde også spilt inn segmenter på forhånd, vanligvis stunts der Green drev gjøn med uforberedte folk. Flere av spøkene involverte Greens foreldre Mary Jane og Richard Green, som fremsto som lite fornøyde og av og til sinte.
Utenfor TV-skjermen
Etter at Greens show begynte på MTV, ble han populær i USA. Denne populariteten gjorde at Green raskt fikk roller i flere hollywoodfilmer, inkludert Road Trip, Charlie's Angels, Freddy Got Fingered (som han også regisserte), og Stealing Harvard. Freddy Got Fingered «vant» fem priser under den 22. Razzie-utdelingen, blant annet som verste film av året. Green møtte opp under seremonien for å motta prisen, noe som gjorde han til den andre i filmprisens historie som møtte opp personlig. (Den første var Paul Verhoeven som møtte opp for å motta prisen for Showgirls under den 16. Razzie-utdelingen).
Mer kommersiell
I de siste årene har Green forsøkt å legge noe av sitt mer kontroversielle materiale bak seg og bli en mer kommersiell underholdningsartist. Han har vært en tilbakevendende bidrager på The Tonight Show with Jay Leno, der han har gjort flere bidrag blant annet om at han reiser rundt i USA på leting etter «interessante folk» og gjerne tar med seg den mest fargerike personen tilbake til studio. I disse segmentene, der fokus er mer rettet mot den merkelige oppførselen til intervjuobjektene, oppfører Green seg som den streite mannen. I 2005 hadde Green en rolle i barnefilmen Bob the Butler, og han har også hatt gjesteopptredener i diverse barneserier.
I 2003 besøkte Green tropper i Kosovo i løpet av en USO-turné. Han besøkte også tropper i Den persiske gulf i 2004.
Tom Greens autobiografi ble lansert den 12. oktober 2004. Han har også en blogg på sin offisielle nettside.
Green har opptrådt som vert i en rekke spesielle sammenhenger, blant annet da Canada's Walk of Fame ble introdusert, Live 8 konserten i Canada samt som vert for CASBY Awards i 2005.
Tom Green Live
Den 5. juni 2006 annonserte ManiaTV.com at de hadde inngått et partnerskap med Green, der han skulle være vert for et innringingsshow på deres internettsending. Showet kalles Tom Green Live. Showet finner sted i Greens egen stue i Hollywood Hills.
Gjester i serien har inkludert stjerner som Val Kilmer, Andrew Dice Clay, hiphop-artistene Blackalicious og Xzibit, skateboarderen Tony Hawk, stuntmannen Steve-O, tidligere vert for TRL Carson Daly, gitaristen Dave Navarro, skuespilleren Crispin Glover, Digg.com-grunnleggeren Kevin Rose, musikeren Weird Al Yankovic samt komikeren Joe Rogan. Siden det ikke finnes en terminologi for den typen sending Green gjør, kaller han den selv for «web-o-vision».
Giftemålet med Drew Barrymore
I juli 2000 forlovet Tom Green seg med skuespillerinnen Drew Barrymore. Green og Barrymore møttes etter at hun spurte ham om han kunne opptre i Charlie's Angels, en film der Barrymore både medvirket og var produsent.
I tiden fram mot bryllupet spøkte Green og Barrymore ofte med media om når og hvor de skulle gifte seg. Den mest bemerkelsesverdige hendelsen var den 18. november 2000 da Green var vert for Saturday Night Live. Under en monolog fikk Green hentet fram Barrymore på scenen, og de sa til publikum at de skulle gifte seg på slutten av sendingen. Til slutt var scenen satt opp klart til giftemål, men Barrymore fikk «kalde føtter». Hverken seerne eller publikum skjønte helt om det var planlagt at det skulle være bryllup, eller om det hele bare var et stunt. Etter en tid opptrådte også Green på The Tonight Show with Jay Leno, der han påsto at bruden hans kunne være gravid.
Hedareb
Hedareb er en etnisk gruppe i Sudan, Eritrea og Egypt.
Hedareb-folket er hovedsakelig sunni-muslimer.
Statskuppet i Mauritania 2008
Statskuppet i Mauritania 2008 fant sted den 6. august 2008 da den mauritanske presidenten Sidi Mohamed Ould Cheikh Abdallahi ble kastet ut av regjeringen av en gruppe høytstående generaler han hadde sagt opp tidligere samme dag.
Bakgrunn
General Muhammad Ould ‘Abd Al-‘Aziz ledet statskuppet i 2005 som endte president Maaouya Sid'Ahmed Ould Tayas 21 år lange diktatur. Aziz støttet Abdallahais kandidatur i det påfølgende valget i 2007. Abddallahi vant og ble dermed landet første fritt valgte leder. I mai valgte Abdallahi 12 ministre som også hadde vært medlemmer av Tayas tidligere regjering. Noen av disse var blitt anklaget for korrupsjon. På grunn av dette stilte det mauritanske et mistillitsforslag som førte til at den nye regjering måtte gå av. I tillegg måtte 48 parlamentsmedlemmer gå fra sine verv i regjeringspartiet. Den utløsende årsaken var dog Abdallahis kunngjøring om at flere generaler ville bli oppsagt, inkludert Aziz og general Mohamed Ould Sheikh Mohamed. Mauritania har sett mer enn 10 statskupp eller forsøk på statskupp siden landet fikk sin uavhengighet fra Frankrike i 1960.
Vadholmen
Vadholmen er en halvøy på vestsiden av Kirkøy i Hvaler kommune i Østfold. Vadholmen er neset som ligger mellom Ørekroken og Storesand. Områdets vestlige deler er fredet som nasjonalpark. Strandfuruskogen på Vadholmen er delvis fredet som barskog-biotop. Vadholmen har vakre svaberg og mange jettegryter på østsiden mot Storesandbukta.
Christian August av Augustenborg
Christian August II av Augustenborg (Christian Carl Frederik August, født 19. juli 1798, død 11. mars 1869) var svoger av Christian VIII (Christian Frederik) og sønn av Frederik VIs søster Louise Augusta og hertug Fredrik Kristian II av Holstein-Augustenburg. Hans bror var prins Frederik av Nør. Christian August var medlem av stenderforsamlingen i Slesvig (by) og deltok i 1848 på tysk side i det slesvig-holsteinske opprøret.
Som etterkommer av hertug Hans den yngre gjorde han og lillebroren Frederik av Nør krav på den danske kronen, ettersom den siste oldenborgske kongen Frederik VII ville dø uten etterkommere. Dette kravet ble avvist av Christian VIII i 1846.
Under opprøret i 1848 skaffet han prøyssisk hjelp til de tyske slesvig-holsteinerne. Etter tyskernes nederlag i 1850 ble Christian August landsforvist.
I 1852 fikk han 3 mill. riksdaler for sine gods mot å gi avkall på arveretten. På tross av dette overdro han i 1863 sine arvekrav til sønnen Friedrich, som lot seg utrope til Frederik VIII, men ble feiet vekk av Bismarck.
Topo de Coroa
Topo de Coroa også kjent som Tope de Coroa (portugisisk for Kronetoppen) er det høyeste fjellet på den kappverdiske øya Santo Antão og Kapp Verdes nest høyteste fjell. Fjellet er 1 979 meter høyt og er av vulkansk opprinnelse. Fjellet er et av de vestligste i Afrika.
Rajya Sabha
Indias visepresident (for tiden Hamid Ansari) er ex officio formann i Rajya Sabha. Viseformannen i Rajya Sabha, som velges ut fra overhusets medlemmer, tar for seg «fra dag-til-dag»-saker i kammeret når formannen ikke er til stede.
Det aller første møtet i Rajya Sabha ble holdt 13. mai 1952.
Nominerte medlemmer
Etter artikkel 80 i Grunnloven skal tolv av de i alt 250 representantene i Rajya Sabha nomineres av Indias president, blant personer som har spesiell kunnskap eller praktisk erfaring i fagområder som litteratur, naturvitenskap, kunst eller sosiale tjenester.
Siden begynnelsen i 1952 har 105 medlemmer blitt utnevnt hittil, hver for en periode på seks år, og med en ekstra bestemmelse om at en tredjedel av kammeret skal fornyes annethvert år.
Sammensetning
Tabellen under viser sammensetningen av Rajya Sabha, med de ulike partiene og antall parlamentsmedlemmer i hvert parti slik det var etter Indias nasjonalvalg 2009.
Kilde: Indias valgkommisjon (per 5. juli 2009).
Rashaida
I 1846 migrerte mange rashaidafolk fra Hejaz, som er dagens Saudi-Arabia, inn i det som nå er Eritrea og nordøst-Sudan etter krigføring som hadde brutt ut i hjemlandet. Rashaidafolket i Sudan og Eritrea bor nært bejafolket. Et stort antall finnes også på Den arabiske halvøy. De er knyttet til Banu Abs-stammen. Rashaida er arabere og holder på sine tradisjonelle kultur og religion (sunni-islam).
Thorvald Stoltenberg
Thorvald Stoltenberg (født 8. juli 1931 i Oslo, død 13. juli 2018 samme sted) var en norsk diplomat, jurist, organisasjonsarbeider og politiker for Arbeiderpartiet (Ap). Han var utenriksminister i to perioder og forsvarsminister i én periode. Etter den politiske karrieren var han blant annet president i Norges Røde Kors.
Biografi
Stoltenberg var russepresident i Oslo i 1950 og formann i Norsk Studentunion i 1958.
Stoltenberg tok utdanning i Østerrike, Sveits, USA og Finland og tok juristeksamen i 1957. Han begynte i Utenriksdepartementet i 1958. Stoltenberg tjenestegjorde som visekonsul i San Francisco fra 1959 til 1961 og som ambassadesekretær i Beograd fra 1961 til 1964. Han arbeidet i utenriksministerens sekretariat fra 1965 til 1970 og var ambassaderåd i Lagos i 1970. Han var internasjonal sekretær i LO fra 1970 til 1973 og fra 1981 til 1983.
Han var statssekretær i flere Ap-regjeringer på 1970-tallet. Stoltenberg var forsvarsminister fra 1979 til 1981 og utenriksminister fra 1987 til 1989 og fra 1990 til 1993. Som utenriksminister tok Stoltenberg i 1992 initiativ til Barentssamarbeidet.
I 1990 var han kortvarig FNs høykommissær for flyktninger. Han var FNs fredsmegler på Balkan fra 1993 til 1996. Han var Norges ambassadør til Danmark fra 1996 til 1999, og han satt som president i Norges Røde Kors fra 1999 til 3. oktober 2008. Han er den eneste som har sittet i tre perioder.
Thorvald Stoltenberg ledet i 2008-2009 arbeidet med en rapport om styrking av det nordiske samarbeidet om utenriks- og sikkerhetspolitikk, på oppdrag fra de nordiske utenriksministrene. Stoltenberg-rapporten ble lagt frem i Oslo 9. februar 2009, og presenterte tretten konkrete forslag for å styrke det nordiske utenrikspolitiske sikkerhetspolitiske samarbeidet. Disse var sortert under temaene fredsbygging, luftovervåking, havovervåking og arktiske spørsmål, samfunnssikkerhet, utenrikstjenesten, militært samarbeid og solidaritetserklæring.
Stoltenberg ledet også i 2009 og 2010 Stoltenberg-utvalget, som var nedsatt av daværende helseminister Bjarne Håkon Hanssen for å vurdere tiltak for å bedre rusomsorgen for de mest hjelpetrengende narkotikaavhengige i Norge. Blant tiltakene som ble vurdert, var heroinassistert behandling, et tiltak Stoltenberg støttet.
Stoltenberg var representant i Oslo bystyre 1983–1987 og 2015–2017. I førstnevnte periode var han også varaordfører fra 1985 til 1987.
Stoltenberg døde i sitt hjem 13. juli 2018, etter kort tids sykeleie.
Familie
Thorvald Stoltenberg er sønn av Theodor Emil Stoltenberg og Ingeborg Antonie Andresen, som var søster til operasangeren Ivar F. Andresen.
Thorvald Stoltenberg og hans kone Karin Stoltenberg (1931–2012) fikk tre barn: Camilla Stoltenberg (1958–), Jens Stoltenberg (1959–) og Nini Stoltenberg (1963–2014).
Mot slutten av livet var Stoltenberg kjæreste med filmregissøren Anja Breien.
Han var svoger til sin etterfølger Johan Jørgen Holst, ettersom Karin Stoltenberg var søster av Holsts kone Marianne Heiberg.
Utmerkelser og priser
Stoltenberg ble i 1989 tildelt Snill Gutt-statuetten, og han ble årets Peer Gynt i 1990. Da Stoltenberg gikk av som Norges ambassadør i København i 1999 ble han portrettert av den norske kunstneren Ross Kolby. Maleriet var en gave fra norske selskaper i Danmark.
I 2003 mottok Stoltenberg Admiral Carl Hammerichs minnelegat for sin innsats for dansk-norsk samarbeid. I 2004 ble han utnevnt til 2. klasse, storfølgesvenn, sølv, av den sørafrikanske ordenen O. R. Tambos følgesvenner «for usedvanlig bidrag til idealene om et demokratisk, rettferdig ikke-rasistisk Sør-Afrika og for å ha fremmet internasjonal solidaritet mot undertrykkelse og kolonialisme». Han mottok også den litauiske «Medaljen for 13. januar». Stoltenberg ble tildelt Torstein Dales minnepris i 1991, og var æresmedlem av Norges Røde Kors.
Stoltenberg ble tildelt Rusreformprisen 2017 for sitt arbeid i Stoltenbergutvalget og Global Commission on Drug Policy.
Gate i Skopje
Etter sin død fikk Stoltenberg oppkalt en gate etter seg i Makedonias hovedstad Skopje. Gateskiltet ble avduket den 6. september 2018 av Stoltenbergs sønn Jens Stoltenberg.
Thorvald Stoltenbergs pris
I 2019 ble den første Thorvald Stoltenbergs pris delt ut. Prisen deles hvert år ut av Barentssekretariatet, og skal gis med det formål å videreføre Thorvald Stoltenbergs arbeid med å fremme internasjonal dialog og kontakt mellom naboland i Barentsregionen. Prisen skal gå til en eller flere personer, organisasjoner eller andre som har utmerket seg spesielt i arbeidet med å fremme dialog, tillit og vennskap over grenser og mellom mennesker i Barentsregionen.
Politisk karriere
Stoltenberg var ikke innvalgt på Stortinget. Han var forsvarsminister i Oddvar Nordlis regjering og Gro Harlem Brundtlands første regjering fra 1979 til 1981. Deretter var han utenriksminister i Brundtlands andre og tredje regjering fra 1987 til 1993, med unntak fra 1989 til 1990 da Arbeiderpartiet var utenfor regjeringslokalene. Stoltenberg gikk ut av regjering i 1993 for at hans sønn, Jens Stoltenberg, skulle kunne tiltre som statsråd ettersom far og sønn ikke kan sitte i regjering sammen etter grunnloven §12.
Før Stoltenberg var statsråd var han statssekretær i mange år:
Egil Lillestøl
Egil Sigurd Lillestøl (1938–2021) var en norsk fysiker med partikkelfysikk som sitt spesialområde.
Lillestøl ble cand.real. i 1964 ved Universitetet i Bergen og dr.philos. i 1970 samme sted. Han ble ansatt på Institutt for fysikk og teknologi ved UiB i 1970-årene og ble utnevnt til professor i 1984. Han har hatt forskningsopphold ved CERN i Sveits, ved College de France i Paris og DESY i Tyskland. Han var nestleder for CERNs fysikkdivisjon 1990–1992, og fra 1992 til 2009 leder av den europeiske skolen i partikkelfysikk, CERN Schools of Physics.
Lillestøl drev utstrakt formidling av grunnleggende fysikk for både skolelever og publikum. Siden 2001 foreleste han ved European Space Camp. Han var også opptatt av globale energispørsmål og en mulighet for å løse verdens energiproblemer i form av en akseleratordrevet kjernereaktor basert på Thorium. Han tok til orde for å etablere bruk av atomkraft for å løse den internasjonale energikrisen, og at Norge burde bygge en prototype på en thoriumreaktor.
Lillestøl stilte seg kritisk til den norske klimadebatten og påpekte at jordens klima er meget komplisert, og at klimavitenskapen er ung og en lang vei å gå før man kan håpe å finne fullstendige forklaringer på jordens klimavariasjoner.
Egil Lillestøl var medlem av Norges tekniske vitenskapsakademi og Det Kongelige Norske Videnskabers Selskab.
Metalcore
Metalcore er en musikksjanger som ble utviklet i USA sent på 1980-tallet. Sjangeren kan beskrives som en krysning av amerikansk heavy metal og hardcore punk (metal hardcore), derav navnet metalcore.
En av de mest typiske trekkene ved metalcore er dynamikken mange vokalister bruker mellom screaming under vers og ren, melodisk synging under refreng. Av andre typer ekstreme vokalteknikker kan man finne «screamo growl» eller «pig squeal» (pig squeal kommer av at det nesten høres ut som en gris som hyler.)
Et normalt metalcoreband er satt sammen av to gitarister (en lead og en rytme), bassist, trommer og vokalist.
Selv om metalcore inneholder effekter og elementer fra heavy metal-sjangeren regnes den av de fleste «sanne» heavy metal-tilhengere ikke vanligvis som «ekte» heavy metal. Det finnes flere metalcore-band som har akseptert heavy metal-status, men disse har sterk tilknytning til heavy metal-sjangeren. Skillet mellom hvilke metalcore-band som skal aksepteres som heavy metal-band og hvilke som ikke skal har skapt store debatter for tilhengere.
Jack Bowers
John William Anslow Bowers (født 22. februar 1908 i Scunthorpe, død 4. juli 1970 i Lichfield) er en tidligere engelsk landslagsspiller i fotball.
Biografi
John Bowers, oftest kalt Jack Bowers, startet sin karriere i Scunthorpe United i desember 1927. Fem måneder senere gikk han til Derby, og der var han fram til høsten 1936. I løpet av denne tiden ble han ligaens toppscorer to ganger, og det er bare Steve Bloomer som har scoret flere ligamål for Derby. Når det gjelder klubbmål for Derby har John Bowers en 3.-plass (bak Steve Bloomer og Kevin Hector) med sine 183 mål.
En kneskade i september 1934 tok det lang tid å lege, og han spilte ikke så mye de siste årene han var i Derby County.
Etter å ha gått til Leicester City i november 1936 bidro han med sine 33 ligamål på 27 ligakamper at Leicester City vant 2. divisjon i 1936/37-sesongen.
Jack Bowers debuterte på mot  den 14. oktober 1933. Han spilte tre landskamper, og scoret 2 mål for England.
Etter fotballkarrieren jobbet han som fysioterapeut.
Kilder
Breedon Books Publishing, Derby. ISBN 1-85983-409-4 Headline Book Publishing, London. ISBN 0-7472-1954-0
Pozzolana
Pozzelana består av svært finkornet silisiumdioksid (kvarts) eller en kombinasjon av kvarts og aluminiumoksid. Navnet kommer fra Pozzuoli i Italia, som var en av hovedkildene for denne type aske i Romerriket. I dag brukes uttrykket om alle typer pimpstein eller vulkansk aske som består av finknust vulkansk glass og som brukes som pozzolan. Begrepet «pozzolan» dekker imidlertid alt slikt støv, uavhengig av opphav, mens «pozzolana» spesifikt brukes om pozzolan av vulkansk opprinnelse.
Pozzolansk reaksjon
Pozzolana vil reagere med kalsiumhydroksid og vann (lesket kalk) ved romtemperatur, en reaksjon som kalles pozzolansk reaksjon. I denne reaksjonen dannes kalsiumsilikat-hydrat og kalsiumaluminium-hydrat som begge er uløselige i vann og vil leire seg sammen og stivne. Fordi virkestoffene er uløselige, vil reaksjonen også kunne skje under vann, hvilket muliggjorde mange av oldtidens arkitektoniske mesterverk. Denne reaksjonen er også basis for portlandsement. Kjemisk ser den slik ut:
Melanie Chisholm
Melanie Jayne Chisholm (født 12. januar 1974), bedre kjent som Melanie C eller Mel C, er en britisk sanger, låtskriver, gründer, skuespillerinne og tv-personlighet. Hun er en av de fem medlemmene av Spice Girls, der hun fikk navnet Sporty Spice, og sammen solgte de over 100 millioner album verden over. Chisholm begynte sin solo karriere i slutten av 1998 ved å synge med kanadiske rockesangeren Bryan Adams på hiten «When You're Gone». Hennes solo-debutalbum Northern Star ble utgitt i 1999, nådde nummer 1 i Sverige og nummer 4 på UK Albums Chart. Den solgte 1 million eksemplarer i Storbritannia, og rundt 5 millioner eksemplarer verden. Den er det best solgte soloalbumet til et Spice Girls-medlem. Den produserte fire topp 5 og en topp 20 singel, hvorav to nådde nummer 1 i Storbritannia.
Chisholms andre album, Reason, ble utgitt i mars 2003 og solgte mer enn 500 000 eksemplarer. Albumet nådde nummer 5 i Storbritannia. Den fikk en topp ti, en topp tjue og en dobbel-single topp 30. I 2004 avsluttet Chisholm kontrakten med Virgin, og grunnla sitt eget plateselskap, Red Girl Records.
Beautiful Intentions, hennes tredje album, ble utgitt i april 2005. Det nådde nummer 24 i Storbritannia, nummer 15 i Tyskland og tilbrakte 9 uker på nummer 1 i Portugal. Den solgte over 1,5 millioner eksemplarer verden over, og produserte tre singler, hvor en ble nummer 10 i Storbritannia. Hadde også en nummer 1-hit i Tyskland.
Hennes fjerde studioalbum, This Time, ble utgitt i april 2007 og ble nummer 57 på UK Albums Chart. Sommeren 2007 ble Chisholm gjenforenet med Spice Girls for å lage et hitsalbum, støttet av en verdensturné.
Hun utgav sitt femte soloalbum, The Sea, den 2. september 2011. Hennes sjette studioalbum Stages ble utgitt 10. september 2012, mens hennes syvende album, Version of Me, ble utgitt 21. oktober 2016.
Privatliv
Chisholm har vært åpen om sine problemer med depresjon og spiseforstyrrelse.
Den 22. februar 2009 fødte Chisholm ei jente på Portland Hospital i London. Babyen veide 3,7 kg (8 lbs 3oz) og fikk navnet Scarlet Starr.
Tidlige år
Hun vokste opp i Widnes i Cheshire. Før hun ble med i Spice Girls studerte Chisholm dans, sang, drama og musikalteater på Doreen Bird College of Performing Arts i Sidcup i Kent. Mens hun gikk på college svarte hun på en annonse fra Chris og Bob Herbert i avisen The Stage, der de søkte etter artister til jentegruppen «Touch» som senere skulle skifte navn til Spice Girls. Hun forlot college etter å ha fullført nesten tre år.
Spice Girls (1994–2001, 2007–2008)
Chisholm utgjorde Spice Girls sammen med Melanie Brown, Geri Halliwell, Emma Bunton og Victoria Beckham, og gruppens karriere tok av i 1996 med lanseringen av singelen «Wannabe».
Gruppens storhetstid var siste halvdel av 1990-årene, med over 40 millioner solgte album i løpet av to år, samt store konserter, medieoppslag og skandaler. Chisholms kallenavn i gruppen var Sporty Spice, og hun ble vanligvis sett på som den med størst musikalsk talent av de fem jentene.
Reason (2003)
Chisholms andre album, Reason ble utgitt i februar 2003. Det ble ikke særlig godt mottatt av kritikerne, og klatret heller ikke høyt på hitlistene som følge av et heller dårlig salg.
Beautiful Intentions (2005)
I 2004 startet hun sitt eget plateselskap, Red Girl Records, og i april 2005 ble hennes tredje album gitt ut under tittelen Beautiful Intentions. Albumet fikk jevnt over god mottakelse, og den første singelen, «Next Best Superstar», har gjort det bra i Storbritannia. Andre singelen fra plata var «Better Alone», en ballade hun skrev sammen med Peter Vetesee. Singelen kunne kjøpes fra Chisholms egen hjemmeside. Den var også utgitt som nedlastning på ITunes. Den 3. singelen fra Beautiful Intentions var «First Day Of My Life» som ble en stor hit over hele Europa. Singelen har solgt over 400 000 kopier i Tyskland. I Norge klatret singelen kun opp til 14.-plass på VG-lista topp 20. Singelen er den mest solgte singelen på ITunes i Tyskland. Etter suksessen med singelen, valgte Chisholm å gi ut Beautiful Intentions på nytt, med singelen «First Day Of My Life» som tidligere ikke var en del av albumet.
I 2006 fikk Chisholm drømmen sin om å gi ut en konsert-DVD oppfylt. Hun ga ut Melanie C Live Hits som er spilt inn under en utsolgt konsert i England, med 5 000 tilskuere. Her framfører hun noen av sine største hits.
This Time (2007)
Albumet This Time, som er Chisholms fjerde soloalbum, ble utgitt i 2007. Per 2009 er dette det albumet fra Melaine C som har hatt minst suksess, både kritikermessig og i forhold til platesalg. Chisholm jobbet hardt, men forgjeves for å promotere albumet, som solgte i kun 300 000 eksemplarer verden over og fikk lite oppmerksomhet i media (mye grunnet Spice Girls Reunion Tour, som var i gang under albumpromoteringen). Hverken albumet eller noen av singelene greide å komme inn på VG-lista.
I 2007 framførte hun singelen «I Want Candy» og «When Your Gone» (sammen med Kurt Nilsen) på VG-lista Topp 20.
Sommeren 2008 ga Chisholm ut This Time i Canada, hun ga ut singelene «Carolyna» og «Understand». «Understand» var spesielt utgitt for hennes canadiske fans, en video ble også spilt inn. I 2009 ble This Time utgitt i Brasil.
The Sea (2011)
Album nummer 5, The Sea ble utgitt 2. september over hele verden. Albumet fikk navnet The Sea fordi det er en blanding av pop, rock, dance og ballader blandet inn i en stor «sjø».
Den andre singelen, «Think About It», ble utgitt samtidig med det nye albumet.
Skuespillerkarriere
I 1998 spilte Chisholm rollen som seg selv i filmen Spiceworld - The Movie. Hun og de andre fire Spice Girls-jentene ble nominert til verste skuespillere i en film.
Melanie C spilte Mrs Johnston i Blood Brothers på West End-scenen i London fra 2009 til 2010. Hun ble nominert som beste skuespiller av «Oliver Awards».
Autodrom
Autodrom (fra gresk auto «selv» og drome «bane»), er en bane som er spesialbygd for billøp.
Se også
Velodrom, bane for sykkelløp
Indias visepresident
Visepresidenten i India (engelsk: Vice-President of India) er nest høyest rangerte offisielle tjenestemann i den utøvende grenen av Indias regjering etter presidenten. Visepresidenten har også lovgivende makt ved at han fungerer som styreformann i Rajya Sabha (eng. Chairman of the Rajya Sabha). Den nåværende visepresidenten i India er Hamid Ansari, som ble valgt den 10. august 2007.
Artikkel 63 i den indiske grunnloven tar høyde for en visepresident: «Det skal være en visepresident av India». Mens den indiske visepresidenten kan bli valgt for en hvilken som helst tidsperiode, krever Grunnloven på en annen side at visepresidenten må være en indisk statsborger. Kvalifikasjonene for visepresident er de samme som for presidenten.
Visepresidenten fungerer som president i tilfelle presidenten dør, fratrer sin stilling eller blir avsatt, helt frem til en ny president velges av valgkollegiet. Visepresidenten kan også fungere som midlertidig president når presidenten ikke er til stede eller er syk.
Carlo Saraceni
Carlo Saraceni (født ca. 1570 i Venezia, død 16. juni 1620 i Venezia) var en italiensk maler, i perioden tidlig barokk.
Liv og verk
Saraceni var født i Venezia, men hans malerier var mer Roma-inspirert; han flyttet til Roma i 1598 og ble tatt opp i Accademia di San Luca i 1607. Han var aldri i Frankrike, selv om han snakket flytende fransk og hadde mange franske tilhengere.
Indias visepresident
Remunerasjon: Grunnloven har ikke fastsatt noen remunerasjon for visepresidenten i kraft av hans stilling. Han får sin faste lønn i kraft av stillingen som ex officio styreformann i Rajya Sabha.
Carlo Saraceni
Liv og verk
Da Caravaggios beryktede maleri «Death of the Virgin» (henger nå i Louvre) ble refusert i 1606 av kirken Santa Maria della Scala, var det Saraceni som lagde en passende erstatning. Han var inspirert av Caravaggios dramatiske lys- og skyggeeffekter og hans monumentale, men likevel naturalistiske motiver. Han regnes derfor som en av de første innen teknikken chiaroscuro.
Saraceni vokste veldig som maler i perioden 1606-1610. Årtiet etter 1610 regnes som hans fullmodne. I 1616-17 samarbeidet han med Sala Regia, på freskene i Quirinalet i Roma. I 1618 fikk han betalt for to malerier i kirken Santa Maria dell'Anima. Komposisjonsmessige detaljer fra fresken «The Birth of the Virgin» i Santa Maria Aquiro-kirken er gjentatt i kobber ved Louvre.
I 1620 flyttet han tilbake til Venezia, hvor han døde samme år.
Verk i utvalg
Arbeider av Saraceni kan også ses i kirken San Lorenzo in Lucina i Roma.
Atle
Atle et mannsnavn med gotiske opprinnelse. Navnet betyr «far».
Etymologi
Atl er en norsk dialektform av navnet. Atl er også et indiansk navn brukt i Peru, med betydningen «vann».
Utbredelse
Navnet Atle er kjent fra vikingtiden. I nyere tid har Atle hatt størst popularitet som døpenavn i Norge rundt 1960-tallet, men har aldri vært blant de mest mest brukte døpenavnene.
Black Rain
Black Rain er en amerikansk actionthriller og kriminalfilm fra 1989 regissert av Ridley Scott. Filmen handler om en tøff amerikansk storbypurk som må eskorterte et japansk mafiamedlem til Japan. Straks etter adkomst rømmer han, og politimannen må ta opp jakten på ham. Men siden han har liten kunnskap om det japanske samfunnet møter han mange vanskeligheter. Hovedrollen spilles av Michael Douglas, mens sentrale biroller spilles av Andy Garcia, Ken Takakura og Kate Capshaw.
Filmen fikk blandet mottakelse av filmanmelderne og ble en moderat publikumssuksess.
Filmens tittel (norsk: sort regn) henspiller på en japansk betegnelse på det radioaktive regnet som fulgte i kjølvannet av atombombene over Hiroshima og Nagasaki.
Handling
Nick Conklin er en tøff New York-purk med en tvilsom etikk som har sett det meste av livets skyggesider. En dag blir han og hans kollega kollega vitne til et voldelig oppgjør mellom to rivaliserende japanske gjenger. Nick og Charlie kaster seg inn i kampen og arresterer hovedmannen Sato. Han blir besluttet utlevert til Japan, og Nick og Charlie får i oppdrag å eskortere ham dit. Etter at flyet lander i Japan blir de imidlertid lurt til å levere Sato til gangsterne i stedet for det lokale politiet. For å rette opp fadesen innleder de et samarbeid med det japanske politiet. Nicks tøffe stil blir ikke akseptert i Japan og det blir en kulturkollisjon. Jakten på Sato ender tragisk for hans kollega og etterhvert bringer jakten Nick ansikt til ansikt med den fryktede Yakuzamafiaen.
Publikum og økonomi
Black Rain ble en moderat publikumssuksess. Den innbrakte 134 millioner dollar på verdensbasis, hvorav 46 millioner dollar i USA alene. Den havnet på 29. plass over den mest innbringende filmene i USA i 1989.
Produksjonskostnadene var på ca. 30 millioner dollar.
Filmkritikerne
Den fikk blandet mottakelse av filmanmelderne og har oppnådd 52 % på Rotten Tomatoes. Den amerikanske filmanmelderen Roger Ebert gav den to av fire stjerner, mens Leonard Maltin gav den 2,5 av 4.
Randi Rosenqvist
Rosenqvist ble født i Chicago, USA, men tilbrakte kun de første 6 månedene av livet der før familien flyttet til Norge. I Norge hadde hun oppveksten i Oslo og Trondheim. Hun studerte medisin ved Universitetet i Kiel hvor hun avla medisinsk embetseksamen i 1975. I 1987 ble hun spesialist i psykiatri.